**Melvin Burgess** (født 25. april 1954 i Twickenham) er en britisk barnebokforfatter, best kjent for *Junk* som han mottok både Guardian Children's Fiction Prize og Carnegie Medal for i 1996.

Liv
---

Han vokste opp i Sussex og Surrey, og beskriver seg selv som et sjenert og utilpass barn. Han gjorde det bare måtelig på skolen, og hadde deretter ulike jobber mens han forsøkte å skrive og få utgitt sin første bok. På denne tiden bodde han i Bristol, i et miljø som kan gjenkjennes i *Junk*. I 1983 flyttet han til London, og intensiverte skrivearbeidet. Han debuterte med *The Cry of the Wolf* i 1990.

Han bor nå i Hebden Bridge.

Bøker
-----

Burgess har blitt omtalt som «the "godfather" of Young Adult fiction in Britain»; flere av hans mest kjente bøker handler om vanskelige tema som tenåringssex, heroinmisbruk, Alzheimer eller kosmetisk kirurgi – det siste i *Sara’s Face* (2006).

I *The Cry of the Wolf* skildres en kamp mellom en ulveflokk, med noen menneskelige egenskaper, og en jeger som er besatt av å utrydde de siste ulvene i England. I gjennombruddsboka *Junk* skildrer han både ungdommelig hjemløshet og et ødeleggende heroinmiljø. Boka utmerker seg ved de stadige skiftene i førstepersonsforteller. Boka *Doing It* (2004) vakte debatt for sine detaljerte skildringer av tre tenåringsgutters seksuelle nysgjerrighet og debuter. Tenåringers seksuelle erfaringer var også tema i *Lady: My Life As A Bitch* (2001), med Sandra på 17 som hovedperson.

I *Bloodtide* (1999) og fortsettelsen *Bloodsong* (2007) skriver han handlingen fra Volsungesaga inn i et lovløst framtidssamfunn lokalisert i London. Burgess skrev også «romanversjonen» av filmen *Billy Elliot* (2000).

På norsk finnes *Den siste ulven* (1992, *The Cry of the Wolf*) og *16 & sex* (2005, *Doing it*). *Junk* ble oppført på Den Nationale Scene i 2000.

Flere av bøkene hans er filmet: *Junk* og *An Angel for May* som tv-drama i 1999 og 2002; *Doing It* ble til den kortvarige tv-serien *Life As We Know It* i USA 2004–05. Han har også skrevet serien *The Well* (2009) i fire episoder direkte for tv.

Referanser
----------

1. ↑   Babelio, Babelio forfatter-ID 6144[Hentet fra Wikidata]
2. ↑   Discogs, Discogs artist-ID 431001, besøkt 9. oktober 2017[Hentet fra Wikidata]
3. ↑   NooSFere, oppført som Melvin BURGESS, NooSFere author ID -47955, besøkt 9. oktober 2017[Hentet fra Wikidata]
4. 1 2   web.archive.org[Hentet fra Wikidata]
5. ↑  Deutsche Nationalbibliothek; Staatsbibliothek zu Berlin; Bayerische Staatsbibliothek; Østerrikes nasjonalbibliotek (på de, en), *Gemeinsame Normdatei*, Wikidata Q36578,
6. ↑  .
7. ↑  .
8. ↑  .
9. ↑  ; *Autorités BnF*; besøksdato: 10. oktober 2015; BNF-ID: 12397352k.
10. ↑  «Offisielt nettsted».
11. ↑  Forfatterprofil Arkivert 9. juni 2015 hos Wayback Machine. hos andersenpress.co.uk
12. ↑  carnegiegreenaway.org.uk *Junk* Arkivert 6. januar 2013 hos Wayback Machine.
13. 1 2  Forfatterprofil Arkivert 31. desember 2013 hos Wayback Machine. hos britishcouncil.org
14. ↑  Doing It hos melvinburgess.net
15. ↑  Anne Fine. Filth, which ever way you look at it; The Guardian, 29.3.2003
16. ↑  The Bloods — Bloodtide & Bloodsong hos melvinburgess.net
17. ↑  ebok fra bokhylla.no av *Den siste ulven*
18. ↑  ebok fra bokhylla.no av teatermanus til *Junk*
19. ↑  Se profil på Internet Movie Database

Eksterne lenker
---------------

* Offisielt nettsted Rediger på Wikidata

* Offisielt nettsted Rediger på Wikidata
* (en) Melvin Burgess på Internet Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** ICCU **·** BNE **·** BBC Things **·** MusicBrainz **·** Discogs
 |